ОТЧЕТ

за дейността на Народно Читалище „СЪЗНАНИЕ-1938Г.“

с. Руманя за 2020г.

Отчет за дейността на Читалището при навършените 83 години от създаването му на 22.01.1938г. в село Руманя.

В своята дългогодишна история то е спомагало за обединяване на населението и за неговото културно и духовно израстване. Библиотеката към Народно Читалище „СЪЗНАНИЕ-1938Г.“ допринася за задоволяването на разнообразните потребности на членовете му. Приоритет в работата на Читалището е да се заделят не малко средства от субсидията за закупуване на книги. През 2020г. са закупени книги на стойност 576.11лв.Получихме и дарения на книги. Със закупените и дарени книги достигнахме 3045тома, които са достатъчни за регистрирането на библиотеката в регистъра на обществените библиотеки,то ще се извърши до няколко месеца. През 2020г. читателските посещения са по-малко предвид епидемичната обстановка в страната и предвид извършващия се основен ремонт на помещението на библиотеката, а именно 120, раздадени са 250 книги. Броят на читателите е 20 от тях мъже-5 жени-15. Едни от най активните читатели са: Донка Вучкова, Динка Радева, Недялка Пенкова, Златка Ангелова, Мария Кайракова, Ангел Ангелов и Велика Стоянова.

След закупуването на нови рафтове всички книги бяха подредени според изискванията, тук искам да благодарим на Даниела Желязкова, Силвия Иванова, Димитрина Памукова, Димитрина Димитрова и най вече на библиотекаря ни Борислав Памуков. Книгите са описани в инвентарна книга и на всеки читател се води читателска карта. През годината се отделиха и 162,31лв. за абонамент на 3 списания, а именно: списание „Къща и градина, „списание 8“ и списание „Нешънъл Джиографик“, също така от предната година имахме абонамент за вестник „Старозагорски новини“, същите се оставят в библиотеката на разположение на всички желаещи да ги четат на място или да ги вземат за четене в къщи. Доста от членовете на читалището се възползват от тази възможност, но сред най- активните са: Златка Ангелова, Иванка Симанова, Донка Вучкова, Данка Йорданова, Динка Георгиева, Неделя Пенкова и Мария Кайракова. Специална благодарност отправяме към Любо Горчев, който при ежедневните си посещения в село Братя Кунчеви не забравя да ни достави пресата.

Населението на с. Руманя е предимно пенсионери. В края на 2020г. по данни от кметството населението ни е 66 постоянно живеещи от тях 30 с постоянен адрес 30 с настоящ адрес и 6 без адресна регистрация. До 65г.-20 и над 65-40 човека, в това число 25 работещи,38 пенсионери и 3 деца.

Ограничени са възможностите ни от към финансовата част за извършване на разнообразна културно-масова дейност. Усилията ни са насочени главно към отбелязване на национални и местни празници.

През 2020 година първо се отбеляза празника „Бабин ден“ от жените в селото,които се събраха си направиха сценка възстановка на родилен процес. След това на 01.02.2020г. се проведе годишно отчетно-изборно събрание, на което се избра ново читалищно ръководство, тук искам да благодаря на всички за доверието което ни гласуваха и се надявам да сме го оправдали. На 15.02.2020г. по традиция отбелязахме най уважавания празник в селото „Трифон зарезан“, който е и храмовия ни празник, тъй като нашият параклис носи името на „Свети Трифон“, отец Димитър извърши литургия след което влязохме в украсената читалищна зала и отпразнувахме празника с игри и викторини, имаше и конкурс за дегустация на вина и домашно приготвени мезета. За цар Трифон беше избран Драган Малов, който донесе вино, а съпругата му Сийка Малова поднесе подготвена от нея питка, празника продължи с танци и веселие всички останаха доволни. Присъстваха 50 човека.

Друг уважаван празник от жителите на селото е „Сирни заговезни“, тази година го съчетахме с празника „Баба Марта“ и ги отпразнувахме на 01.03.2020г. Запалихме огън, изстрелвахме бутурници, после за здраве прескачахме огъня. След това присъстващите влязоха в сградата на Читалището масите бяха отрупани със сирене, кашкавал, халва,банички и напитки според обичая. Присъстващите 47 човека си поискаха прошка. Силвия Иванова и Богдана Стоянова разиграха сценка с Баба Марта и внучката й.

На 03.03.2020г. Националния празник на Република България 15тина човека поднесохме цветя на паметника в двора на кметството в памет на героите загинали в Руско Турската освободителна война. Отбелязахме 142 години от освобождението на България от Османско владичество, за което изказваме благодарност на присъстващите.

От клуб „Женски свят“ бяха направили подготовка за отбелязване на празника 8ми март, но поради въведеното извънредно положение във връзка с пандемията от Ковид19, това мероприятие не се състоя. От читалищния бюджет бяха закупени цветя, които се раздадоха на всяка дама от селото. След това прекъснахме дейността си за два месеца След като здравния министър разхлаби противоепидемиологичните мерки започнахме подготовка и преместване на етно изложбата ни в ново помещение, същото беше пребоядисано, оправена бе ел. инсталацията и поставени нови ръчно изработени абажури, по стечение на обстоятелствата изложбата не беше подредена докрай, но тази година ще я завършим.

По решение на настоятелството се прекара вода в читалищната сграда и се обособи кухненски бокс, специални благодарности за доброволната помощ на Борислав Памуков, Коста Костов, Станимир Петков, Силвия Иванова и др.

След това по решение на читалищното настоятелство започнахме основен ремонт на библиотеката, който още не е завършен докрай. Пребоядисани бяха стените на помещението,смениха се абажурите, контактите и ключовете за лампи, положи се ламинат, оправи се ВИК инсталацията която беше сериозно увредена, смени се тоалетното гърне и батерията в тоалетната, закупиха се нови плоскости от ПДЧ и се сглобиха рафтове за книги,сменен бе вратопрозореца на фоаето. Предстои ремонт на покрива,смяна на прозореца на основната зала за съхранение на книгите, нови корнизи и пердета, необходими са още някой шкафове, които ще се осигурят през 2021г. Тук искам да изкажа специална благодарност на Силвия Иванова,Богдана Стоянова, Коста Костов, Димитрина Димитрова, Мария Кайракова, Живко и Даниела Желязкови, Димитрина и Борислав Памукови и Станимир Петков.

Традиция стана през първата събота на месец Юни да се отбелязва празникът на селото, но предвид пандемията от „Ковид-19“ тази година това не можа да се осъществи.

На 21.08.2020г. по случай 143години от боевете при Шипка раздадохме образователна листовка на всеки един читалищен член.

На 21.09.2020г. Отбелязахме празниците „Съединението на България“ и „Денят на българската Независимост“. Съобразно противоепидемиологичните изискванията залата беше пълна на 30% от капацитета си, имаше игри, а като се стъмни пуснахме заря за отбелязване на празниците и радост за душата.

На 01.11.2020г. по повод Деня на народните будители също раздадохме образователни брошури на жителите на селото.

Държим да посочим че към читалището имаме изграден клуб „Женски свят“, който е създаден през 2009г., в момента в клуба членуват 13 дами, които вземат участие в работата на читалището и живота на селото като цяло. Тази година предвид обстоятелствата дамите решиха да направят своя сбирка по малко по нетрадиционен начин и вместо да се притесняват от затворени помещения предвид пандемията, направиха свое събиране на чаша чай и градинско парти в двора под голямата липа. Така се разведриха и забавляваха на чист въздух.

ОРГАНИЗАЦИОННО ФИНАНСОВО СЪСТОЯНИЕ

Работата на Читалището се ръководи от настоятелство състоящо се от 5 човека и проверителна комисия от 3ма човека. Членовете на читалището бяха 67 човека, а през 2020г. станаха 75. Членският внос от 2лв. се събира редовно, като се издава квитанция за това.

Приходите и разходите се водят прилежно от Димитрина Памукова касиер-счетоводител, искам да й благодарим за прецизността с която си върши работата.

За проведените заседания се пишат протоколи, инвентарната книга се води редовно, при направената проверка в края на годината се установи че всички заведени предмети са на лице. От 1995г. за работата на читалището и живота на селото се води летописна книга, същата е попълнена и през 2020г. Дейността на читалището нямаше да е същата ако нямахме финансовата и морална подкрепа на отдел култура и туризъм и на общината като цяло, за което им благодарим. Искаме да ги уверим че можем да се отблагодарим само с труд , обединени и задружни да не жалим сили за разнообразяване поне мъничко трудния живот на хората от малкото и китно село Руманя.

През 2020г. ни бе утвърдена половин щатна бройка 5220.42лв. средствата се ползват от всички членове за проведените мероприятия, закупуване на нови книги, абонамент на вестници и списания и поддръжка и ремонт на Читалището и Библиотеката.

В израз на благодарност искаме да припомним и това че с решение №52 от 10.05.2007г. общинският съвет ни предостави безвъзмездно материална база, а именно сградите на Читалището и Библиотеката. От своя страна настоятелството спазва задълженията си за застраховане на зданията, плащане на изразходваната ел. енергия и данък сгради.

Искам да благодаря на всички вас жители на с. Руманя за вашата всеотдайност и отзивчивост за осъществяване на всички начинания и сбирки, защото без вас няма да има такава добра читалищна дейност.

Бъдете живи и здрави.

Забележка: Отчетът е приет на заседание на настоятелството и проверителната комисия на 30.01.2021г. И на отчетно събрание на 21.02.2021г.

НЧ „СЪЗНАНИЕ-1938Г.“ Председател:................

с. Руманя /К. Иванов/